**Σενάριο για την δημιουργία cartoon με θέμα την ασφάλεια στο διαδίκτυο**

**Χρώματα :**  
**Πράσινο : Νίκος, 11 ετών  
Μπλε : Μητέρα του Νίκου  
Κόκκινο : Μαρία, άγνωστη στο facebook  
Καφέ : Κώστας, φίλος του Νίκου  
Μωβ : Κύριος των υπολογιστών**

**Σκηνή 1** (Στο δωμάτιό του. Κάθεται στο γραφείο με τον υπολογιστή).  
Μόνος στο δωμάτιο.  
Συστήνεται και μιλά για τους φίλους που έχει στο internet – facebook.

Γεια σας είμαι ο Νίκος. Είμαι 11 ετών και διαβάζω στο δωμάτιό μου.  
Δηλαδή, έχω τελειώσει το διάβασμα και χαζεύω στο facebook.  
 Έχω πολλούς φίλους στο facebook .   
Μου αρέσει να γνωρίζω άτομα και να κάνω νέους φίλους.  
Αυτή τη στιγμή ανεβάζω στο facebook κάτι νέες φωτογραφίες, από την εκδρομή του σχολείου, με τους φίλους μου. Είναι πολύ cool…

**Σκηνή 2** (Στο δωμάτιό του. Κάθεται στο γραφείο του με τον υπολογιστή.  
Μπαίνει (ή ακούγεται) η μητέρα του και του υπενθυμίζει ότι πρέπει να φάει – να πλυθεί κλπ. (είναι πολλές ώρες στον υπολογιστή).

* Νίκοοο, έχει περάσει η ώρα… πρέπει να πλυθείς και μετά να έρθεις για φαγητό.  
  Είσαι όλο το απόγευμα στο δωμάτιό σου με τον υπολογιστή…   
  Έλα επιτέλους…
* Ναι, ναι μαμά θα έρθω. Μισό λεπτό να τελειώσω κάτι που θέλω.

**Σκηνή 3** (Στο δωμάτιό του στο γραφείο του υπολογιστή)  
Δέχεται κλήση από την άγνωστη Μαρία στον υπολογιστή.  
Αλλαγή σε κοντινό στον υπολογιστή.   
Διάλογος με την άγνωστη (διάλογοι σε chat και ηχητικό).  
Στο τέλος του ζητάει προσωπικά του στοιχεία (email, διεύθυνση)…

**(Εφέ ήχος μηνύματος)**

Ωπ, τι είναι αυτό ; Ένα αίτημα φιλίας ; από ποιόν ; τι όνομα λέει ;

Μαρία ; Εγώ δεν ξέρω καμία Μαρία !!!

Μμμ, είμαι περίεργος να δω ποια είναι.

Θα μπω να δω το προφίλ της και τις φωτογραφίες της.

Ααα!!, είναι 17 χρονών. Πάει Λύκειο, μμμ!!, κι έχει πολλούς φίλους.

Θα την κάνω αποδοχή, γουστάρωω!!!.

Θα της στείλω κι ένα μήνυμα :

**(Εφέ ήχος Πληκτρολόγηση)**

«Γειά σου Μαρία, δεν σε γνωρίζω, πες μου για

εσένα Πως μου έστειλες να γίνουμε φίλοι ;»

Ωραία, τώρα θα δω αν θα μου απαντήσει..

**(Εφέ ήχος μηνύματος)**

Ωπ ήρθε η απάντηση.. για να δω τι λέει..

* “Γειά σου Νίκο, σε είδα στους φίλους ενός δικού μου φίλου.
* Μου αρέσει να κάνω νέους φίλους στο facebook.”
* Ωραία θα της απαντήσω αμέσως..

**(Εφέ ήχος Πληκτρολόγηση)**

* «Κι εμένα μου αρέσει να κάνω νέους φίλους στο facebook»
* «Μαρία είναι το πραγματικό σου όνομα ;»

**(Εφέ ήχος μηνύματος)**

* Όχι, το πραγματικό μου όνομα δεν είναι αυτό. Εεεε, δεν μπορώ να σου πω το πραγματικό μου όνομα.

**(Εφέ ήχος Πληκτρολόγηση)**

* Ναι, ναι καταλαβαίνω .

**(Εφέ ήχος μηνύματος)**

* «Ξέρεις επειδή οι γονείς μου δεν με αφήνουν να μπαίνω στο facebook, μπορείς να μου δώσεις την διεύθυνση του email και την διεύθυνση του σπιτιού σου για να επικοινωνούμε ;»

**(Εφέ ήχος Πληκτρολόγηση)**

* Μμμ, δεν ξέρω, νομίζω ότι δεν πρέπει.. εεε, δεν σε ξέρω καλά ακόμα αλλά θα επικοινωνήσουμε πάλι..

**Σκηνή 4** (Στο δωμάτιό του. Κάθεται στο γραφείο με τον υπολογιστή).  
Φωνάζει πάλι η μητέρα του και διακόπτει απότομα την συνομιλία.  
Της λέει ότι πρέπει να κλείσει και θα τα ξαναπούν.

* Νίκοοοο, ακόμα να κλείσεις τον υπολογιστή ; πότε θα έρθεις ;

**(Εφέ ήχος Πληκτρολόγηση)**

* Ωχ.. τώρα πρέπει να σε αφήσω.. θα τα πούμε αύριο… γεια σου.

**(Εφέ ήχος κλεισίματος προγράμματος πχ. skype)**

**Σκηνή 5**( Στην τάξη του σχολείου μιλά με τον κολλητό του)  
Εναλλαγές σε κοντινά την ώρα του διαλόγου.  
Του λέει τι συνέβη με την αναπάντεχη κλήση που δέχτηκε και ότι έγινε φίλος με μια Μαρία  
και ότι του ζήτησε το email και την διεύθυνσή του.   
Ο κολλητός έχει επιφυλάξεις.

* Γεια σου Κώστα.
* Γεια τι γίνεται ;
* Άστα που να σου λέω μεγάλε..
* Τι έγινε τίποτα ;
* Χθες έγινα φίλος στο facebook με κάποια που την λένε Μαρία και είναι 17..
* Ουάου.. τι λες τώρα…
* Ναι ναι, αυτή μου έστειλε αίτημα φιλίας.
* Και που σε γνώριζε ;
* Είπε ότι με είδε στη λίστα των φίλων ενός φίλου της.
* Σε ποιόν ρώτησες ;
* Όχι, αλλά δεν έχει σημασία..
* Τώρα θέλει να της δώσω το email και την διεύθυνση του σπιτιού μου γιατί δεν μπορεί να συνδέεται πολύ στο facebook και με αυτόν τον τρόπο θα με βρίσκει και θα επικοινωνούμε καλύτερα.
* Ωχ, Νίκο δεν ξέρω, αλλά δεν μου αρέσει αυτό..
* Δηλαδή τι θέλεις να πεις ;
* Ξέρεις, δεν πρέπει να δίνουμε τα προσωπικά μας στοιχεία σε αγνώστους στο internet.

Κι έτσι όπως μου τα λες, μου φαίνεται πολύ περίεργο, λέω να ρωτήσουμε τον κύριο των υπολογιστών να μας πει την γνώμη του.

* Τι λες τρελάθηκες ;
* Περίμενε, νομίζω αυτός είναι έρχεται.

**Σκηνή 6** (Στην τάξη μιλά με τον κολλητό του )  
Μπαίνει ο καθηγητής του τους χαιρετάει και ο κολλητός του λέει την ιστορία.  
Ο καθηγητής εξηγεί τις συνέπειες .  
Στο τέλος συμβουλεύει τι πρέπει να κάνει σε ανάλογες περιπτώσεις κλπ.

* Γεια σας παιδιά τι κάνετε ;
* Καλά κύριε αλλά έχουμε ένα πρόβλημα.. δηλαδή ο Νίκος.
* Τι έγινε Νίκο ;
* Τίποτα κύριε, ο Κώστας τα παραλέει.
* Κύριε, ο Νίκος έκανε μια άγνωστη φίλη του στο facebook και τώρα αυτή του ζητάει να της δώσει τα προσωπικά του στοιχεία, το email και την διεύθυνση του σπιτιού του.
* Ωω, Νίκο αυτό είναι πολύ σοβαρό. Όλοι ξέρουμε ότι δεν δίνουμε τα προσωπικά μας δεδομένα σε άγνωστους.
* Κύριε μου είπε ότι την λένε Μαρία και είναι φίλη ενός φίλου μου..
* Ναι, αλλά δεν μπορείς να ξέρεις ότι αυτό είναι το πραγματικό της όνομα.  
  Στην πραγματικότητα δεν μπορείς να ξέρεις τίποτα γι’ αυτήν .  
  Για παράδειγμα, μπορεί να είναι μια ομάδα κακοποιών που χρησιμοποιούν την φωνή από ένα κορίτσι για να σε παγιδεύσουν, εσένα ή την οικογένειά σου.  
  Έχουν αναφερθεί από την αστυνομία πολλές περιπτώσεις όπου άγνωστοι βρίσκουν προφίλ ανηλίκων στο internet και με διάφορα ψέματα ή και εκφοβισμό αποσπούν πληροφορίες, φωτογραφίες και άλλα στοιχεία με σκοπό να κάνουν διάφορες απάτες.  
  Οι απάτες αυτές μπορεί να είναι :   
  α) εκβιασμός, ότι θα δείξουν στους γονείς σας ή σε όλο το σχολείο φωτογραφίες που σας ανάγκασαν με ψέματα να τους στείλετε,  
  β) ηλεκτρονικές απάτες μέσω τραπεζικών λογαριασμών και καρτών σε περίπτωση που τους δώσετε στοιχεία ταυτότητας ή αριθμούς τραπεζικών καρτών.  
  γ) μερικές φορές για να παγιδεύσουν κάποιον του λένε ότι δήθεν κέρδισε κάτι αλλά για να το πάρει χρειάζεται ένας τραπεζικός λογαριασμός ή ο αριθμός μια τραπεζικής κάρτας .  
  δ) Πάντως σε καμία περίπτωση και για κανένα λόγο να μην δέχεστε να συναντιέστε με τέτοια άτομα. Αυτό είναι και το πιο σοβαρό, γιατί έχουν αναφερθεί από την αστυνομία πολλές περιπτώσεις απαγωγών ανηλίκων που πήγαν σε τέτοια ραντεβού.  
  Εάν ποτέ σας τύχει κάτι τέτοιο καλύτερα να ενημερώσετε τους γονείς σας και την αστυνομία. Τουλάχιστον αυτοί μπορούν να ελέγξουν εάν πρόκειται για απατεώνες ή για πραγματικούς φίλους.   
  Γι΄ αυτό λοιπόν Νίκο, θα σε συμβούλευα να μην δώσεις κανένα από τα στοιχεία που σου ζήτησε αυτή η Μαρία και να την διαγράψεις από τους φίλους σου. Σίγουρα δεν θα παρεξηγηθεί.
* Και με την ευκαιρία θα ήθελα να σου θυμίσω ότι παράνομα έχεις λογαριασμό στο facebook αφού το ίδιο το facebook δεν επιτρέπει σε χρήστες μικρότερους από 12 ετών να έχουν λογαριασμό σε αυτό. Και βέβαια πάντα με την άδεια των γονιών τους.

**Σκηνή 7** (Στην τάξη μιλά με τον κολλητό του)  
Ευχαριστεί τον καθηγητή και τον φίλο του.

Ευχαριστώ, κύριε θα κάνω αυτά ακριβώς που μας συμβουλέψατε, θα σβήσω την Μαρία από τους φίλους μου.   
Και μάλιστα, θα σταματήσω να χρησιμοποιώ το facebook μέχρι το καλοκαίρι που έχω τα γενέθλιά μου και κλείνω τα 12.

* Κώστα, ευχαριστώ κι εσένα που επέμενες και το είπες στον κύριο.   
  Τελικά ήταν το σωστό.